Nege sterf in Limpopo-ongeluk | Maroela Media
Nege mense het in die ongeluk omgekom. (Foto: Dept. van vervoer: Limpopo)
Nege mense is dood en ses beseer toe 'n bakkie en 'n minibus Woensdagaand glo reg voor van teen mekaar op die Deerparkpad gebots het.
Matome Moremi Taueatsoala, woordvoerder van die departement van vervoer en gemeenskapsveiligheid in Limpopo, sê die nege slagoffers het op die toneel gesterf.
Die oorledenes sluit in die bestuurder van die Volkswagen Amarok en agt passasiers in die Toyota-minibussie.
"Die ongeluk het by die Nwanetsi-brug naby die Kubjwana-nedersetting in Bolobedu plaasgevind," sê Taueatsoala.
Vyf mense is inderhaas vir behandeling na die Van Velden-hospitaal geneem.
Die LUR vir vervoer, Mavhungu Lerule-Ramakhanya, het haar medelye met die familie van die oorledenes betuig.
Sy het ook 'n beroep op motoriste gedoen om waaksaam te wees en spoed te verminder.
In die nuus Limpopo padsterftes
LUR Donderdag by HTS Witbank
Dis nie spoed nie Mev LUR, dis arrogante 4×4 bestuurders wat met reeds hoë ligte op brights ry en die hele provinsie om hulle verblind! Voeg daarby 'n onnosele ongelisensieerde taxi bestuurder en voilà! Disaster.
Jy moet ingeteken wees om te stem23-8Jy moet ingeteken wees om te stem
Ons moet versigtig wees om NIE te veralgemeen en aannames te maak tov 4×4 voertuigbestuurders. Die meeste is wetsgehoorsame bestuurders want hul besef hul lewe is op die spel, maar daar is ALTYD 'n paar vrot appels en "cowboys". Die kern van probleem lê egter by taxibedryf wat hul verbeel padreels is NET vir ander. Hou hul maar dop. Weereens is daar tog 'n klein element wat wetsgehoorsaam is. Die opvoedingstaak lê by regering wat grootskaals sy plig versuim!!
Die morele verval van die samelewing , geen gevoel vir die impak van hy/sy aksies. Sommige dink hulle kan die karre ruik en doen net wat hulle wil. Hule leiers toon tog dieselfde arrogansie.
Niks met spoed te doen nie. Bewegende misdryf veroorsaak botsings, ry oor sperstreep, steek verby wanneer dit nie veilig is nie, stop nie wanneer dit nodig is nie ens.
In die geval is dit tog duidelik dat twee voertuie in teenoorgestelde rigtings gery het in dieselfde baan.
Nie al die 4×4 bestuurders ry soos hulle wil nie ek ry ordentlik en kan my voertuig gebruik as 'n wapen as ek moet!